4. ΔΗΛΩΣΙΣ ΤΗΣ ΕΛΛΗΝΙΚΗΣ ΚΥΒΕΡΝΗΣΕΩΣ Περί προσχωρήσεως αυτής, εις το τελικόν πρωτόκολλον της 25/25 Ιουλ. 1921 περί μεταναστεύσεως κλπ. Η Ελληνική Κυβέρνησις δια διακοινώσεως προς την Ιταλικήν, υπό ημερομηνίαν 12/25 Αυγ. 1922, εδήλωσεν ότι η Ελλάς προσχωρεί εις το τελικόν πρωτόκολλον της 25 Ιουλ. 1921, εις ο απέληξεν η εν Ρώμη από 20/25 Ιουλ. 1921 συνελθούσα διεθνής διάσκεψις της μεταναστεύσεως, ούτινος το κείμενον έπεται εν ελληνική μεταφράσει. Τελικόν πρωτόκολλον Η συνδιάσκεψις των αντιπροσώπων των ευρωπαϊκών κρατών, άτινα ιδιαιτέρως ενδιαφέρονται εις τα αφορώντα την μετανάστευσιν ζητήματα, συνήλθε κατόπιν προσκλήσεως της ιταλικής κυβερνήσεως εν Ρώμη τη 20 Ιουλ. 1921 εν τη γενική επιτροπεία της μεταναστεύσεως. Σελ.307 Αι κατωτέρω απαριθμούμεναι κυβερνήσεις, αίτινες έλαβον μέρος εις την συνδιάσκεψιν, διώρισαν δι’ αυτήν τους κάτωθι αναφερομένους αντιπροσώπους: …………………………………………………….. Η συνδιάσκεψις, υπό την προεδρίαν της Α.Ε. του Ιταλού γενικού επιτρόπου επί της μεταναστεύσεως, συνήλθεν από της 20 μέχρι της 25 Ιουλ. 1921 εις σειράν συνεδριάσεων, εν οις οι μνημονευθέντες αντιπρόσωποι ήχθησαν πάντοτε υπό της επιθυμίας να εξετάσωσιν εν πνεύματι ειλικρινούς συνεννοήσεως τα αφορώντα την προστασίαν των μεταναστών κοινού ενδιαφέροντος προβλήματα εν τε ταις χώραις της αποδημίας και ταις της μεταναστεύσεως. Η συνδιάσκεψις, ομοθύμως αναγνωρίζουσα ότι εν τε τοις κράτεσιν, άτινα αντιπροσωπεύονται εν αυτή, και τοις λοιποίς μεταναστευτικοίς κράτεσι το γεγονός της μεταναστεύσεως παράγει κοινόν συμφέρον, φρονεί ότι άμεσός τις συνεννόησις μεταξύ των κυβερνήσεων των κρατών είναι ευκταία επί τω σκοπώ συντοντισμού της ενεργείας προς προστασίαν των μεταναστών. Επειδή τα αφορώντα την τε μετανάστευσιν και αποδημίαν ζητήματα θέλουσιν αναγραφή εις την ημερησίαν διάταξιν της μελλούσης να συνέλθη γενικής συνδιασκέψεως της διεθνούς οργανώσεως της Εργασίας (Γενεύη 1922), η Συνδιάσκεψις αναγνωρίζει ότι οι αντιπρόσωποι των κυβερνήσεων των μεταναστευτικών κρατών, χωρίς ποσώς να θίξωσι τας οικείας νομοθεσίας, δύνανται επί των γενικών σημείων να προβώσιν εις προκαταρκτικάς συμφωνίας ων η αποδοχή, προς κοινόν συμφέρον, ήθελεν είσθαι ευκταία υπό της μνημονευθείσης συνδιασκέψεως. Η συνδιάσκεψις, εξετάσασα επί του προκειμένου τα διάφορα αφορώντα την μετανάστευσιν ζητήματα, τα οποία προβλέπεται ότι δέον να υποβληθώσι τη διεθνεί συνδιασκέψει της εργασίας, ομοφώνως απεδέξατο γενικός τινος αρχάς αφορώσας τα επόμενα ζητήματα: α)κρατικήν επιτήρησιν εφ’ όλων των μεταναστευτικών πρακτόρων και επί των διδομένων εις τους μετανάστας πληροφοριών (Παράρτημα Α΄). β)Υγειονομική επίσκεψιν εις την χώραν της καταγωγής και μεταφοράν των μεταναστών (Παράρτημα Β΄). γ) Επισκέψεις εις τους λιμένας επιβιβάσεων (Παράρτημα Γ΄). δ)Ασφάλισιν των υπερποντίων μεταναστών από των κινδύνων του ταξειδίου (Παράρτημα Δ΄). ε)Ομαδικήν πρόσληψιν (εργατών) (Παράρτημα Ε΄). ς)Κρατικήν επίβλεψιν επί συμβολαίων καθοριζόντων κρατήσεις επί του μισθού των μεταναστών (Παράρτημα ς΄). ζ)Ισότητα της θέσεως των ξένων εργατών (Παράρτημα Ζ΄). η)Αποδοχήν και περίθαλψιν των μεταναστών εις τους λιμένας της αποβιβάσεως της χώρας προς ην η μετανάστευσις (Παράρτημα Η΄). Εκτός τούτων η συνδιάσκεψις αναγνωρίζει ότι εν τω κοινώ συμφέροντι της πλουτοπαρωγικής αναπτύξεως και της προστασίας των μεταναστών είναι ευκταία η όσον ένεστιν ευρυτέρα σύμπραξις των μεταναστευτικών κρατών, ιδιαιτέρως προς τον σκοπόν:α)Επιτεύξεως κατανομής των μεταναστευτικών ρευμάτων των διαφόρων κρατών, αναλόγως του πιθανού της ευρέσεως εργασίας εις τα κράτη, εις α γίνεται η μετανάστευσις, προς πρόληψιν κινδύνου ελαττώσεως των ημερομισθίων ή ανεργίας. β)Αποφυγής, δια της ανταλλαγής πληροφοριών, συναγωνισμού, δυναμένου να προέλθη εκ της εις ξένας χώρας εισροής εργατικών χειρών, ούτινος τα αποτελέσματα θα ηδύνατο να επιδράσουν επί του ποσοστού των δυναμένων να επιτευχθώσιν ημερομισθίων και των γενικών όρων της αμοιβής. γ)Αμοιβαίας ανακοινώσεως του δυνατού της εν τω εσωτερικώ ή εξωτερικώ χρησιμοποιήσεως εργατικών χειρών, όταν είτε λόγω της ποσότητος της εργασίας είτε λόγω της ζητουμένης επαγγελματικής ειδικεύσεως αι εγχώριαι εργατικαί χείρες δεν είναι εις θέσιν να εξαρκέσωσι. δ)Συνάψεως των απαραιτήτων δια την προστασίαν κοινών συμφερόντων συμφωνιών, εν περιπτώσει θεσπίσεως υπό των κρατών, προς α γίνεται μετανάστευσις, νόμων εξαιρετικώς περιοριστικών της εισόδου μεταναστών. ε)Αμοιβαίας εξουσιοδοτήσεως των αρμοδίων δια την περίθαλψιν των εις το εξωτερικόν μεταναστευτικών γραφείων, όπως, εφ’ όσον είναι δυνατόν, παρέχωσι την συνδρομήν αυτών και εις τους υπηκόους των λοιπών κρατών, άτινα αντιπροσωπεύονται εν τη συνδιασκέψει. ς)Επιτεύξεως εν ταις κράτεσι, προς α γίνεται μετανάστευσις, δικαίας εκτιμήσεως της εργατικής μεταναστεύσεως, και εξασφαλίσεως τοις μετανάσταις οικονομικής αμοιβής δικαίας και λογικής, αναλόγου προς την συμβολήν ην ούτοι παρέχουσι εις την ανάπτυξιν της εγχωρίου οικονομίας. Σελ.308 Η συνδιάσκεψις φρονεί ότι επί τω σκοπώ της διατηρήσεως των σχέσεων μεταξύ των μεταναστευτικών κρατών, και επιτεύξεως συνεργασίας μεταξύ των μεταναστευτικών αυτών υπηρεσιών, ευκταίον αποβαίνει ίνα αι αρμόδιαι υπηρεσίαι των διαφόρων κρατών εξουσιοδοτηθώσι ν’ αλληλογραφώσι προς αλλήλας είτε απ’ ευθείας, είτε δια μέσου των διπλωματικών αντιπροσώπων, και ν’ ανταλλάσσωσι πάσας τας πληροφορίας, ων η αμοιβαία γνώσις ήθελεν είσθαι χρήσιμος. (Νόμοι και κανονισμοί, στατιστικά δεδομένα, πληροφορίαι επί των βιωτικών όρων των χωρών προς ας γίνεται η μετανάστευσις, πληροφορίαι επί των γεγονότων άτινα θα έδει να επιφέρωσι την αναστολήν της μεταναστεύσεως προς ωρισμένας χώρας, πληροφορίαι αφορώσαι τας ξένας χώρας, ων η γνώσις ήθελεν είσθαι χρήσιμος προς επίτευξιν χρησιμοποιήσεως εργατών επί μάλλον ευνοϊκοίς όροις). Προς τον σκοπό τούτον η συνδιάσκεψις μετ’ ευχαριστήσεως αποδέχεται την προσφοράν της γενικής ιταλικής επιτροπείας επί της μεταναστεύσεως προς εγκατάστασιν ειδικού γραφείου αλληλογραφίας, όπερ αποστολήν θα έχη να χρησιμεύη ως συνδετικόν όργανον προς ανταλλαγήν των πληροφοριών μεταξύ των διαφόρων κρατών. Το γραφείον τούτο της αλληλογραφίας θέλει βοηθείσθαι υπό επιτροπής συγκροτηθησομένης υπό του Ιταλού γενικού  επιτρόπου της μεταναστεύσεως και ενός εν Ρώμη αντιπροσώπου εξ εκάστου των κρατών της συνδιασκέψεως. Υπό της επιτροπής ταύτης θα δύναται να διορισθή διαρκής αντιπροσωπεία συγκειμένη εκ περιωρισμένου αριθμού των μελών αυτής. Το ειδικόν τούτο γραφείον της μεταναστεύσεως θα δημοσιεύη δελτίον πληροφοριών, όπερ θέλει συντάσσεσθαι εις ιταλικήν γλώσσαν, επιφυλαττομένου του δικαιώματος εις έκαστον κράτος να καταχωρή εν αυτώ πληροφορίας συντεταγμένας είς άλλην γλώσσαν. Η παρούσα πράξις υπογράφεται υπό των αντιπροσώπων υπό την επιφύλαξιν της εγκρίσεως υπό των οικείων Κυβερνήσεων. Εγένετο εν Ρώμη τη 25 Ιουλ. 1922 εις εν και μόνον αντίτυπον εν ιταλική γλώσση, ου αντίγραφον αρμοδίως επικεκυρωμένον θέλει παραδοθή εις έκαστον των αντιπροσώπων των κρατών άτινα έλαβον μέρος εις την συνδιάσκεψιν. Δια την Αυστρίαν……………Δια την Βουλγαρίαν…………..Δια την Τσεχοσλοβακίαν …………..Δια την Ιταλίαν…………….Δια την Πολωνίαν………Δια το Βασίλειον Σέρβων, Κροατών και Σλοβένων………….Δια την Ρουμανίαν………….. Δια την Ουγγαρίαν…………… Παράρτημα Α΄ Κρατική επιτήρησις εφ’ όλων των μεταναστευτικών πρακτόρων και επί των διδομένων τοις μετανάσταις πληροφοριών 1.Η κρατική επιτήρησις επί των εργολάβων, των εταιρειών, των πρακτόρων και πάντων των υφισταμένων αυτών, των ασχολουμένων εις την δια ξηράς ή θαλάσσης μεταφοράν των μεταναστών, είναι απαραίτητος. 2.Πάσαι αι υπάρχουσαι περί των όρων της μεταναστεύσεως πληροφορίαι δέον να παρέχωνται δωρεάν. 3.Πάσα παράνομος προπαγάνδα υπέρ της μεταναστεύσεως, αποδημίας ή παλινοστήσεως δέον ν’ απαγορευθή. 4.Οι εργολάβοι και οι άλλοι εντολοδόται ευθύνονται αλληλεγγύως δια τας αναληφθείσας επ’ ονόματί των υποχρεώσεις, ως και δια τα διαπραχθέντα υπό των αντιπροσώπων πρακτόρων, υπαλλήλων κλπ. αυτών σφάλματα. 5.Οι αντιπρόσωποι και πράκτορες επιχειρήσεων σκοπουσών την δια ξηράς ή θαλάσσης μεταφοράν μεταναστών, ή την στρατολογίαν (πρόσληψιν) εργατών εξ αυτών δέον :α)να είναι υπήκοοι του κράτους, β)να μη δύνανται να εξασκώσι το επάγγελμα αυτών άνευ κυβερνητικής αδείας, γ)να καταθέτωσιν εγγύησιν δι’ ευατούς και δι’ έκαστον των πρακτόρων ή υποπρακτόρων αυτών, δ)να αμείβωσι τους υπαλλήλους και πράκτορας αυτών ουχί δια ποσοστών, αλλά δια παγίως καθορισμένων μισθών, ε)να παραιτώνται αυτοί και οι πράκτορες αυτών των πολλαπλών εργασιών επαγγελμάτων ή υπηρεσιών, ας ο νόμος ήθελεν ορίσει ως ασυμβιβάστους, ς)να αναγραφώσιν αυτεπαγγέλτως εν τοις αφορώσι την μετανάστευσιν συμβολαίοις επιτακτικούς ή απαγορευτικούς όρους καθορισθησομένους υπό της οικείας νομοθεσίας. Παράρτημα Β΄ Υγειονομική επίσκεψις εις τας χώρας της  αποδημίας (καταγωγής) και μεταφορά  των μεταναστών 1.Έκαστον κράτος υποχρεούται να εμποδίζη την αναχώρησιν των μεταναστών εκ μερών δηλωθέντων ως μεμολυσμένων ή υπόπτων, μέχρις ου δηλωθή ότι τα μέρη ταύτα είναι υγιή. Προς τούτο έκαστος μετανάστης δέον να εφοδιάζηται δια πιστοποιητικού εμφαίνοντος την εξ υγιούς χώρας προέλευσιν, χορηγουμένου δε υπό των αρμοδίων αρχών της χώρας της μεταναστεύσεως. 2.Έκαστον κράτος όπερ εχορήγησεν έγγραφον εξόδου εις πρόσωπα, άτινα δεν ήσαν υπήκοοι αυτού, ή άλλως επέτρεψε δια της επί του διαβατηρίου θεωρήσεως την δια του εδάφους αυτού διέλευσιν             αλλοδαπού            μετανάστου, Σελ.309 υποχρεούται να επιτρέψη αντιστοίχως την διέλευσιν ή επιστροφήν εις το έδαφος αυτού μεταναστών οίτινες ευρίσκονται εν αδυναμία να εξακολουθήσωσι το ταξείδιόν των, ή επιστρέφουσι λόγω αρνήσεως της χώρας του προορισμού ν’ αποδεχθή αυτούς. 3.Έκαστον κράτος υποχρεούται να επιβάλλη εις τας ναυτιλιακάς εταιρείας και εις τους συνεταιρισμούς προστασίας μεταναστών να μη αφήνωσι τους μετανάστας ν’ αναχωρώσιν εκ της χώρας καταγωγής πριν ή εξασφαλίσωσιν αυτοίς επί των πλοίων θέσιν. 4.Έκαστος μετανάστης εγκαταλείπων την ιδίαν χώραν και μεταβαίνων όπως επιβιβασθή εις λιμένα άλλης επικρατείας, δέον να παρουσιάζη εις τας επιτοπίους αρχάς τα κάτωθι αναφερόμενα έγγραφα, άτινα θα τω χορηγώνται υπό των αρμοδίων αρχών της χώρας του: α)Πιστοποιητικόν προελεύσεως εκ χώρας υγιούς. β)Πιστοποιητικόν εμφαίνον ότι είναι σωματικώς υγιής και ότι δεν πάσχει εκ νοσήματος όπερ ήθελεν είσθαι λόγος αρνήσεως αποδοχής εις την χώραν δι’ ην προορίζεται. γ)Πιστοποιητικόν προσφάτου εμβολιασμού. δ)Πιστοποιητικόν της ποινικής αυτού καταστάσεως. ε)Πιστοποιητικόν εμφαίνον ότι δεν είναι επαίτης και ότι ουδέποτε εξήσκησεν την επαιτείαν. ς)Πιστοποιητικόν εμφαίνον ότι ουδέποτε ενεκλείσθη εις οίκον φρενοβλαβών . και ζ)Πιστοποιητικόν εμφαίνον ότι γνωρίζει ανάγνωσιν, εφ’ όσον ο όρος ούτος είναι απαραίτητος δια την αποδοχήν εις την χώραν του προορισμού συνωδά τη νομοθεσία αυτής. Η συνδιάσκεψις εκφράζει τας ακολούθους ευχάς:α)Όπως έκαστον κράτος παρέχη, υπό τον όρον της αμοιβαιότητος, εις τους μετανάστας άλλων κρατών, διερχομένους  δια του εδάφους του, πάσας τας σιδηροδρομικάς διευκολύνσεις ας παρέχει και εις τους ιδίους μετανάστας. β)Όπως η θεώρησις υπό των προξενικών αρχών των διαβατηρίων των μεταναστών γίνεται ατελώς, ή τουλάχιστον όπως το εν λόγω τέλος περιορισθή όσον είναι δυνατόν. Παράρτημα Γ΄ Επίσκεψις εις τους λιμένας επιβιβάσεως 1.Έκαστον κράτος θα προσπαθήση να επιτύχη την οργάνωσιν και λειτουργίαν, εις έκαστον των λιμένων επιβιβάσεως και εις τους κυριωτέρους συνοριακούς σταθμούς, πλήρους και τελεσφόρου συστήματος γραφείων προωρισμένων δια την επίσκεψιν των μεταναστών. 2.Τα γραφεία ταύτα θα έχωσι προορισμόν να εξακριβώσιν:α)Εάν οι μετανάσται πληρώσι τους υπό του νόμου προβλεπομένους δια την αναχώρισίν των όρους, β)Εάν οι μετανάσται πληρώσι τους απαιτουμένους δια την αποδοχήν αυτών εις την χώραν του προορισμού όρους. γ)Εάν τα πλοία και αι αμαξοστοιχίαι δια την μεταφοράν αυτών πληρώσι τους αναγκαίους όρους ανέσεως και υγιεινής. 3.Όταν εν τινι κράτει αι επισκέψεις των μεταναστών δε είναι ωργανωμέναι εις κρατικήν υπηρεσίαν, θα δύνανται ειδικαί συμβάσεις μετά των κρατών του προορισμού να κανονίζωσιν ώστε τα κράτη ταύτα εις ό,τι αφορά τους εις αυτά προοριζομένους μετανάστας να εξασφαλίζωσι την λειτουργίαν των εν λόγω επισκέψεων. Παράρτημα Δ΄ Ασφάλισις των υπερποντίων μεταναστών από των κινδύνων του ταξειδίου 1.Έκαστον κράτος θα θεσπίσει ότι το συμβόλαιον μεταφοράς των υπερποντίων μεταναστών δέον να περιλαμβάνη υποχρέωσιν εκ μέρους της εταιρείας, ν’ αποζημιώση τον μετανάστην δι’ οιασδήποτε φύσεως δυστύχημα και εξ οιασδήποτε αιτίας προερχόμενον, όπερ ήθελεν επισυμβή αυτώ κατά το ταξείδιον από της στιγμής της επιβιβάσεως μέχρι της αποβιβάσεως. 2.Η υποχρέωσις αύτη της εταιρείας θα περιλαμβάνη και την ζημίαν, ην ήθελεν υποστή ο μετανάστης εξ απωλείας ή αβαρίας των αποσκευών του. 3.Εάν η εταιρεία χορηγήση εισιτήριον περιλαμβάνον και το δια ξηράς ταξείδιον από της χώρας της καταγωγής εις τον λιμένα της επιβιβάσεως, ή από του λιμένος της αποβιβάσεως εις την χώραν του προορισμού, η ευθύνη της εταιρείας δια τους κινδύνους του ταξειδίου θα περιλαμβάνη και το δια ξηράς ταξείδιον. 4.Εν περιπτώσει δυστυχήματος, όπερ ήθελεν επιφέρει τον θάνατον του μετανάστου, η άνω προβλεφθείσα αποζημίωσις θέλει καταβληθή εις τον προ της αναχωρήσεως του μετανάστου υπ’ αυτού υποδειχθέντα δικαιούχον, ή, εν ελλείψει αυτού, εις τους νομίμους του μετανάστου κληρονόμους. 5.Έκαστον κράτος θέλει εν δικαίω μέτρω ορίσει το ποσόν της αποζημιώσεως δια τας διαφόρους περιπτώσεις. 6.Έκαστον κράτος θα δύναται να θεσπίση αν η εταιρεία οφείλη ή δύναται να ανταποκριθή εις τας υποχρεώσεις αυτής ασφαλίζουσα τους μετανάστας και τας αποσκευάς αυτών κατά των κινδύνων του ταξειδίου, δι’ αποζημιώσεως ανταποκρινομένης εις το ποσόν το ορισθέν υπό του νόμου ένθα συνήφθη η σύμβασις της μεταφοράς. Σελ.310 Παράρτημα Ε΄ Ομαδική στρατολογία εργατών 1.Η στρατολογία εργατών δια την αλλοδαπήν θα υποβάλληται εν εκάστω κράτει εις προηγουμένην άδειαν της αρμοδίας κρατικής αρχής. 2.Η διενέργεια στρατολογίας θα δύναται να γίνηται αποκλειστικώς δια των μεσιτικών ή μεταναστευτικών γραφείων των καθιδρυμένων ή ελεγχομένων υπό των κρατικών αρχών. 3.Εν περιπτώσει συμβάσεως μεταξύ των κυβερνήσεων δια την ομαδικήν στρατολογίαν εργατών, οι όροι της προσλήψεως θέλουσι καθορίζεσθαι μετά προηγουμένην γνωμοδότησιν των διευθυντών και εργατών των ενδιαφερομένων επιχειρήσεων των δύο κρατών. 4.Ο επιχειρηματίας δύναται να εξαρτήση την πρόσληψιν των εργατών εκ προηγουμένης υγειονομικής και επαγγελματικής εξετάσεως εκάστου αιτούντος να προσληφθή εργάτου. Υπό την επιφύλαξιν ειδικών συμβάσεων καθοριζουσών την αποστολήν επισήμων αντιπροσωπειών του κράτους προς ο γίνεται η μετανάστευσις, η εξέτασις αύτη θέλει γίγνεσθαι τη φροντίδι των επιτηρουμένων μεσιτικών ή μεταναστευτικών γραφείων. Όταν πρόκειται περί ειδικευθέντων εργατών η επαγγελματική εξέτασις δύναται να γίνη υπό αντιπροσώπου του επιχειρηματίου, όστις όμως δέον να η υπήκοος του μεταναστευτικού κράτους. 5.Έκαστον κράτος θέλει φροντίζει ώστε ν’ απαγορεύηται η επί του εδάφους του στρατολογία των εργατών όταν η ζήτησις εργατικής χειρός, είτε λόγω του αριθμού είτε λόγω ειδικών όρων, θα ηδύνατο να βλάψη τα συμφέροντα των εργατικών τάξεων της χώρας. 6.Έκαστον κράτος θα παρέχη την άδειαν της στρατολογίας των εργατών επί του εδάφους του δια την αλλοδαπήν μόνον αν εν τω συμβολαίω μεταξύ του επιχειρηματίου και των εργατών αναγράφωνται οι γενικοί όροι της μισθώσεως των εργατών. Υπό την επιφύλαξιν και άλλων όρων, οίτινες δυνατόν να απαιτώνται υπό της εγχωρίου νομοθεσίας, δέον ιδίως να αναγράφωνται οι επόμενοι:α)Η δήλωσις του επιχειρηματίου εγγυωμένου ότι τα ημερομίσθια και γενικώς η μισθοδοσία δεν θα είναι κατωτέρα των τρεχόντων εν τω τόπω ημερομισθίων δια τους εργάτας της αυτής κατηγορίας. β)Η δήλωσις του επιχειρηματίου εγγυωμένου ότι κατά την στιγμήν της στρατολογίας δεν υπάρχουν εν τη χώρα του προορισμού απεργοί εργάτες ή γ)Η κατάθεσις εγγυήσεως προς εξασφάλισιν εκτελέσεως των όρων του συμβολαίου. 7.Τα συμβόλαια της εργασίας, συναπτόμενα εν ταις χώραις της αποδημίας μεταξύ του επιχειρηματίου και των εργατών συμφώνως τη εγχωρία νομοθεσία, θα έχωσι πλήρη ισχύν εν τοις χώροις, εις ας γίνεται η μετανάστευσις, εξαιρέσει των αντικειμένων τη δημοσία τάξει όρων. 8.Αι περιεχόμεναι εν τω συμβολαίω της πιστώσεως υποχρεώσεις δια τους εργάτας δεν δύνανται να τύχωσι διοικητικής ή δικαστικής κυρώσεως ίνα γίνωσιν αναγκαστικώς εκτελεσταί εις τας χώρας της μεταναστεύσεως, εφ’ όσον αντίκεινται εις γενικάς διατάξεις της εγχωρίου νομοθεσίας αφορώσας τα αποτελέσματα των εκ συμβάσεως υποχρεώσεων του ιδιωτικού δικαίου. Παράρτημα ΣΤ΄ Κρατική επιτήρησις επί των συμβολαίων των  καθοριζόντων κρατήσεις επί του μισθού των  μεταναστών. 1.Εκάστη κυβέρνησις επιβλέπει τη φροντίδι των αρμοδίων γραφείων την εκτέλεσιν των συμβάσεων. 2.Επιτρέπει την σύνταξιν συμβολαίων καθοριζόντων κρατήσεις επί των ημερομισθίων ή της μισθοδοσίας εφ’ όσον αύται δεν αντιβαίνουσιν εις τους νόμους της χώρας προς ην γίνεται η μετανάστευσις, υπό την επιφύλαξιν ειδικών συμβάσεων και της εγκρίσεως υπό των μνημονευθέντων γραφείων. 3.Απαγορεύονται αι κρατήσεις αίτινες θα απεδίδοντο υπό τύπον κατωτέρου του τρέχοντος εν τω τόπω ημερομισθίου ή καταβληθησομένου λόγω προσωπικής εισφοράς εργασίας (μετανάσται επιβιβασθέντες ως αποτελούντες πλήρωμα κλπ.). 4.Ουδεμία κράτησις επί των ημερομισθίων επιτρέπεται προς όφελος των επιχειρηματιών, των πρακτόρων μεταφορών ή μεταναστεύσεων, ή παντός εξ αυτών εξαρτωμένου προσώπου. Παράρτημα Ζ Ισότης απέναντι των ξένων εργατών Η συνδιάσκεψις φρονεί ότι αι διεθνείς συμβάσεις αι αφορώσαι την μετανάστευσιν και την εργασίαν δέον να καθιερώσιν εν τω ευρυτέρω δυνατώ μέτρω την αρχήν της ισότητος των μεταναστευόντων εργατών και των δικαιούχων αυτών απέναντι των εγχωρίων, δια παν όπερ ανάγεται εις την εργατικήν νομοθεσίαν, την κοινωνικήν πρόνοιαν, την περίθαλψιν, την γενικήν και επαγγελματικήν εκπαίδευσιν, την ελευθερίαν του οργανούσθαι και συνεταιρίζεσθαι. Η συνδιάσκεψις εκφράζει την ευχήν όπως εν τω συμφέροντι της ενοποιήσεως της νομοθεσίας όλων των κρατών ή ομάδος κρατών, όσον αφορά τας κοινωνικάς ασφαλείας, υποβληθή το θέμα τούτο εις την εξέτασιν της προσεχούς γενικής συνδιασκέψεως της διεθνούς οργανώσεως της εργασίας. Σελ.311 Παράρτημα Η΄ Αποδοχή και περίθαλψις των μεταναστών εις τους λιμένας της αποβιβάσεως Τα κράτη, προς α γίνεται η μετανάστευσις θα φροντίζωσιν ώστε εις τους λιμένας της αποβιβάσεως οι μετανάσται να γίνωνται δεόντως δεκτοί, να περιθάλπωνται και να οδηγώνται προς τους τόπους του προορισμού αυτών. Προς τούτο οι κυβερνήσεις των κρατών, προς α γίνεται η μετανάστευσις, θα δύνανται χρείας τυχούσης, να επωφελώνται της συνεργασίας των Ιδιωτικών Ιδρυμάτων περιθάλψεως μεταναστών, άτινα ήθελον υποδειχθή αυταίς υπό των μεταναστευτικών κρατών, και άτινα έτυχον της εγκρίσεως αυτών.

[Source: greek_legal_code_raptarchis | Tokens: 16656]